CELEX: 52015PC0409
Language: hu
Date: 2015-08-27
Title: Javaslat A TANÁCS RENDELETE a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet I. mellékletének módosításáról

EURÓPAI BIZOTTSÁG
            Brüsszel, 2015.8.27.
            COM(2015) 409 final
            2015/0182(NLE)
            Javaslat
            A TANÁCS RENDELETE
            a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet I. mellékletének módosításáról
            (EGT-vonatkozású szöveg)
            
               
         
         
            
               INDOKOLÁS
            
            
               A hexabróm-ciklododekán (HBCDD) 2013-ban, az egyezmény részes felei konferenciájának hatodik ülésszakán felvételre került a környezetben tartósan megmaradó szerves szennyező anyagokról szóló Stockholmi Egyezmény A. mellékletébe.
            
            
               Ezért a környezetben tartósan megmaradó szerves szennyező anyagokról szóló, 2004. április 29-i 850/2004/EK európai parlamenti és tanácsi rendelet 14. cikke (1) bekezdésének megfelelően a HBCDD-t fel kell venni a rendelet I. mellékletébe, és ezáltal meg kell tiltani az Unióban a szóban forgó anyag gyártását, felhasználását és importját. Az említett bekezdés úgy rendelkezik, hogy a rendelet nem alapvető fontosságú elemeinek módosítására irányuló intézkedéseket a rendelet 16. cikkének (3) bekezdésében meghatározott ellenőrzéssel történő szabályozási bizottsági eljárással kell elfogadni.
            
            
               Ennek megfelelően a Bizottság szavazás céljából rendelettervezetet terjesztett a 67/548/EGK irányelv 29. cikkével létrehozott bizottság elé.  A bizottság a 2015. május 26-i ülésén nem nyilvánított véleményt a rendelettervezetről. 
            
            
               Az egyes tagállamok által megfogalmazott legfontosabb aggály a nem szándékosan, nyomnyi mennyiségű szennyezőként előforduló HBCDD-re vonatkozóan a rendelettervezetben javasolt határértékkel függött össze. A Bizottság nyugtázta ezt az aggályt, azonban javaslatát változatlan formában terjeszti a Tanács elé, tekintettel arra, hogy a Bizottság a 2015. május 26-i bizottsági ülésen már tett javaslatot kompromisszumos megoldásra: a Bizottság által eredetileg előterjesztett rendelettervezetben szereplő 10 mg/kg határérték helyett a bizottsági ülésen 100 mg/kg határértéket javasolt a tagállamoknak, és ez a határérték szerepel a most a Tanács elé terjesztett javaslatában is.
            
            
               A fentieknek megfelelően, az 1999/468/EK határozat 5a. cikkében meghatározott eljárást követve a Bizottság tanácsi rendelet elfogadására irányuló javaslatot terjeszt a Tanács elé, és a javaslat szövegét az Európai Parlamentnek is megküldi.
            
            
               2015/0182 (NLE)
            
            
               Javaslat
            
            
               A TANÁCS RENDELETE
            
            
               a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet I. mellékletének módosításáról
            
            
               (EGT-vonatkozású szöveg)
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre,
            
            
               tekintettel a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendeletre
                  1
                és különösen annak 14. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A 850/2004/EK rendelet a környezetben tartósan megmaradó szerves szennyező anyagokról szóló, a 2006/507/EK tanácsi határozattal
                  2
                jóváhagyott Stockholmi Egyezmény (a továbbiakban: Egyezmény) és a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a környezetben tartósan megmaradó szerves szennyező anyagokról szóló, a 2004/259/EK tanácsi határozattal
                  3
                jóváhagyott jegyzőkönyv értelmében fennálló uniós kötelezettségeket ülteti át az uniós jogba.
            
            
               (2)Az Egyezmény megtiltja az A. mellékletben (Kiküszöbölés) felsorolt vegyi anyagok gyártását, felhasználását, importját és exportját, és úgy rendelkezik, hogy ezen anyagok kiküszöböléséről jogi és közigazgatási intézkedésekkel kell gondoskodni.
            
            
               (3)Az Egyezmény 8. cikke (9) bekezdésének megfelelően az egyezmény részes felei konferenciájának hatodik ülésszakán a résztvevők megállapodtak arról, hogy az A. mellékletet módosítani szükséges a hexabróm-ciklododekán (HBCDD) felvétele érdekében. A módosítás a HBCDD-nek az épületekbe beépített expandált polisztirolban és extrudált polisztirolban való felhasználása, valamint a HBCDD ilyen célú gyártása tekintetében egy speciális kivételről is rendelkezett.
            
         
         
            
               (4)Az Egyezmény 22. cikke (3) bekezdésének megfelelően az A., a B. és a C. melléklet módosítása egy évvel azt követően lép hatályba, hogy a letéteményes az arról szóló értesítést közreadta; ez az időpont a HBCDD esetében 2014. november 26. volt. 
            
            
               (5)Mindezek miatt a 850/2004/EK európai parlamenti és tanácsi rendelet 14. cikke (1) bekezdésének megfelelően a HBCDD-t fel kell venni a rendelet I. mellékletébe, és ezáltal meg kell tiltani az Unióban a szóban forgó anyag gyártását, felhasználását, importját és exportját.
            
            
               (6)A HBCCD jelenleg szerepel az 1907/2006/EK európai parlamenti és tanácsi rendelet
                  4
                XIV. mellékletében, ezért 2015. augusztus 21. után forgalomba hozatalára és felhasználására akkor van mód, ha arra az 1907/2006/EK rendelet VII. címe alapján engedélyt adtak ki, vagy ilyen engedély iránt kérelmet nyújtottak be 2014. február 21. előtt, és a kérelemről még nem született döntés. 
            
            
               (7)Az 1907/2006/EK rendelet VII. címében foglalt, a HBCDD-re 2015. augusztus 21. óta alkalmazandó rendelkezések figyelembevételével a Bizottság az Egyezmény 22. cikke (3) bekezdésének b) pontja alapján 2014. november 25-én értesítette az Egyezmény letéteményesét arról, hogy az Unió nincs abban a helyzetben, hogy 2015. augusztus 21. előtt elfogadja az Egyezmény A. mellékletének módosítását. Mivel ez az időpont időközben elmúlt, a HBCDD-t fel kell venni a 850/2004/EK rendelet I. mellékletébe.
            
            
               (8)A HBCDD-nek kizárólag olyan felhasználása és forgalomba hozatala engedélyezhető, amely az Egyezmény A. mellékletének módosításában meghatározott speciális kivételek körébe tartozik, azaz a HBCDD kizárólag az épületekbe beépített expandált polisztirolban és extrudált polisztirolban használható fel, és kizárólag ilyen célból gyártható. Mivel a HBCDD extrudált polisztirol gyártásában való felhasználásának engedélyezése érdekében az Unióban az 1907/2006/EK rendelet alapján nem nyújtottak be kérelmet, ezt a felhasználást a továbbiakban nem indokolt lehetővé tenni.
            
            
               (9)Az Egyezmény A. mellékletének módosítása – és konkrétan az újonnan beillesztett VII. rész – úgy rendelkezik, hogy a forgalomba hozott, HBCDD-t tartalmazó expandált polisztirolt és extrudált polisztirolt címkézéssel vagy más módon teljes élettartama során könnyen azonosíthatóvá kell tenni. Ezt a követelményt az Unióban is alkalmazni kell.
            
            
               (10)Annak érdekében, hogy az Unióban a 850/2004/EK rendelet 3. cikkében foglalt tilalom gyakorlati alkalmazása és következetes betartatása megerősítést nyerjen, e rendeletben meg kell határozni azt a határértéket, ameddig az anyagokban, a készítményekben és az árucikkekben a HBCDD nem szándékosan, nyomnyi mennyiségű szennyezőként előforduló anyagként való jelenléte megengedett. A műszaki fejlődés figyelembevétele céljából ezt a határértéket – annak esetleges csökkentése érdekében – a Bizottságnak e rendelet hatálybalépése után három évvel felül kell vizsgálnia. 
            
            
               (11)A 850/2004/EK rendelet I. mellékletének módosítása során egyértelművé kell tenni, hogy az Egyezmény 4. cikke (4) bekezdésének megfelelően a HBCDD-re vonatkozó speciális kivétel 2019. november 26-án, vagyis öt évvel az Egyezmény rendelkezéseinek a HBCDD tekintetében való hatálybalépése után elévül, hacsak az Unió egy korábbi dátumról nem értesíti az Egyezmény titkárságát, és azt a speciális kivételek jegyzékében fel nem tüntetik.
            
            
               (12)Annak érdekében, hogy az e rendeletben előírt szabályokhoz való alkalmazkodásra átmeneti időszak álljon rendelkezésre, a 850/2004/EK rendelet 3. cikkében foglalt tilalom alkalmazásától az e rendelet hatálybalépését követő első három hónapban el kell tekinteni az olyan, HBCDD-t tartalmazó, expandált polisztirolból vagy extrudált polisztirolból előállított árucikkek esetében, amelyeket e rendelet hatálybalépése előtt vagy hatálybalépésének napján gyártottak. 
            
            
               (13)Világossá kell tenni, hogy sem a 850/2004/EK rendelet 3. cikkében a gyártásra, a forgalomba hozatalra és a felhasználásra vonatkozóan előírt tilalom, sem a (9) preambulumbekezdésben említett azonosíthatósági követelmény nem vonatkozhat azokra a HBCDD-t tartalmazó árucikkekre, amelyek e rendelet hatálybalépésekor már használatban vannak. 
            
            
               (14)Azokban az esetekben, amikor a HBCDD-nek az expandált polisztirolból készült árucikkekben való felhasználása az 1907/2006/EK rendelet VII. címe alapján engedélyezve van, az engedély érvényességének időtartamára a HBCC-t tartalmazó, expandált polisztirolból készült árucikkek importját és felhasználását is lehetővé kell tenni.
            
            
               (15)Az e rendeletben előírt intézkedésekről a 67/548/EGK irányelv
                  5
                29. cikkével létrehozott bizottság nem nyilvánított véleményt, ezért a Bizottság javaslatot terjesztett a Tanács elé a meghozandó intézkedésekről, és ezt a javaslatát továbbította az Európai Parlamentnek,
            
            
               ELFOGADTA EZT A RENDELETET:
            
            
               1. cikk
            
            
               A 850/2004/EK rendelet I. melléklete e rendelet mellékletének megfelelően módosul.
            
            
               2. cikk
            
            
               Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
            
         
         
            
               
                     az elnök
               
            
         
         
            
                  
                     (1)
                  
                  
                     HL L 158., 2004.4.30., 7. o
                  
                  .
               
               
                  
                     (2)
                  A Tanács 2004. október 14-i 2006/507/EK határozata a környezetben tartósan megmaradó szerves szennyező anyagokról szóló Stockholmi Egyezménynek az Európai Közösség részéről való megkötéséről (HL L 209., 2006.7.31., 1. o.).
               
               
                  
                     (3)
                  A Tanács 2004. február 19-i 2004/259/EK határozata a nagy távolságra jutó, országhatárokon átterjedő levegőszennyezésről szóló 1979. évi egyezményhez kapcsolódóan a környezetben tartósan megmaradó szerves szennyező anyagokról szóló jegyzőkönyvnek az Európai Közösség nevében történő megkötéséről (HL L 81., 2004.3.19., 35. o.).
               
               
                  
                     (4)
                  Az Európai Parlament és a Tanács 2006. december 18-i 1907/2006/EK rendelete a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).
               
               
                  
                     (5)
                  A Tanács 1967. június 27-i 67/548/EGK irányelve a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről (HL 196., 1967.8.16., 1. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2015.8.27.
            COM(2015) 409 final
            MELLÉKLET
            a következőhöz:
            A TANÁCS RENDELETE
            a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet I. mellékletének módosításáról
            
               
         
         
            
               MELLÉKLET
            
            
               a következőhöz:
            
            
               A TANÁCS RENDELETE
            
            
               a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet I. mellékletének módosításáról
               
            
               A 850/2004/EK rendelet I. melléklete a következőképpen módosul:
            
            
               Az A. rész a következő ponttal egészül ki:
            
            
                     
                        Anyag
                     
                  
                  
                     
                        CAS-szám
                     
                  
                  
                     
                        EK-szám
                     
                  
                  
                     
                        Félkésztermék-felhasználásra vonatkozó kifejezett mentesség vagy egyéb feltételek
                     
                  
               
                     
                        „Hexabróm-ciklododekán
                     
                     
                     
                        »Hexabróm-ciklododekán« alatt a következő anyagok értendők: a hexabróm-ciklododekán, az 1,2,5,6,9,10-hexabróm-ciklododekán, valamint annak fő diasztereoizomerjei: az alfa-hexabróm-ciklododekán, a béta-hexabróm-ciklododekán és a gamma-hexabróm-ciklododekán
                     
                  
                  
                     
                        25637-99-4,
                     
                     
                        3194-55-6,
                     
                     
                        134237-50-6, 
                     
                     
                        134237-51-7, 
                     
                     
                        134237-52-8
                     
                  
                  
                     
                        247-148-4,
                     
                     
                        221-695-9
                     
                  
                  
                     
                        1.E bejegyzés céljából a 4. cikk (1) bekezdésének b) pontja a 100 mg/kg-mal (0,01 tömegszázalékkal) egyenlő vagy az alatti hexabróm-ciklododekán-koncentrációkra alkalmazandó, ha anyagokban, készítményekben, árucikkekben vagy árucikkek égésgátlóval kezelt részeinek alkotóelemeként fordul elő; ezt a követelményt a Bizottság [beírandó: e rendelet hatálybalépése után 3 évvel]-ig felülvizsgálja.
                     
                     
                        2.Megengedett a hexabróm-ciklododekán expandált polisztirol árucikkek gyártásához való, akár önmagában, akár készítményekben történő felhasználása, valamint a hexabróm-ciklododekán e célból történő gyártása és forgalomba hozatala, amennyiben a felhasználást az 1907/2006/EK rendelet VII. címének megfelelően engedélyezték, vagy 2014. február 21-ig kérelmet nyújtottak be az engedélyezés iránt, és a kérelemről még nem született döntés.
                     
                     
                        A hexabróm-ciklododekán akár önmagában, akár készítményben való forgalomba hozatalára és felhasználására e pont értelmében 2019. november 26-ig, vagy ha az korábbra esik, az 1907/2006/EK rendelet VII. címe szerinti engedélyezésről szóló határozatban megjelölt felülvizsgálati időszak végéig, illetve az engedély visszavonásának időpontjáig van lehetőség. 
                     
                     
                        A hexabróm-ciklododekánt alkotóelemként tartalmazó, az e pont szerinti mentesség alapján gyártott expandált polisztirol árucikkek forgalomba hozatala és épületekben való felhasználása a megfelelő mentesség hatályvesztésének időpontja után hat hónapig megengedett. Az ebben az időpontban már használatban lévő ilyen árucikkek a későbbiekben is felhasználhatók.
                     
                     
                        3.A 2. pont szerinti mentesség sérelme nélkül a hexabróm-ciklododekánt alkotóelemként tartalmazó, [beírandó: e rendelet hatálybalépésének napja] előtt vagy e napon gyártott expandált polisztirol és extrudált polisztirol árucikkek forgalomba hozatala és épületekben való felhasználása [beírandó: e rendelet hatálybalépése után három hónappal]-ig megengedett. A 6. pontot úgy kell alkalmazni, mintha ezeket az árucikkeket a 2. pont szerinti mentesség alapján gyártották volna.
                     
                     
                        4.A hexabróm-ciklododekánt alkotóelemként tartalmazó, [beírandó: e rendelet hatálybalépésének napja] előtt vagy e napon már használatban lévő árucikkek továbbra is felhasználhatók és forgalomba hozhatók, és esetükben a 6. pontot nem kell alkalmazni. Ezekre az árucikkekre alkalmazni kell a 4. cikk (2) bekezdésének harmadik és negyedik albekezdését. 
                     
                     
                        5.A hexabróm-ciklododekánt alkotóelemként tartalmazó, importált expandált polisztirol árucikkek forgalomba hozatala és épületekben való felhasználása a 2. pont szerinti mentesség hatályvesztésének időpontjáig megengedett, és a 6. pont úgy alkalmazandó, mintha azokat a 2. pont szerinti mentesség alapján gyártották volna. Az ebben az időpontban már használatban lévő ilyen árucikkek a későbbiekben is felhasználhatók.
                     
                     
                        6.Az anyagok és a keverékek osztályozására, csomagolására és címkézésére vonatkozó más uniós rendelkezések alkalmazásának sérelme nélkül a 2. pont szerinti mentesség alapján felhasznált, hexabróm-ciklododekánt tartalmazó expandált polisztirolt és extrudált polisztirolt címkézéssel vagy más módon teljes élettartama során azonosíthatóvá kell tenni.”